Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel ja Saksa juhlivat diplomaattisten suhteidensa 50-vuotispäivää.
Saksan puolustusministeri von der Leyen -
lupasi kuunnella Israelia Iranin ydinohjelmasopimuksessa.
USA varoitti Irania olemaan käyttäytymättä provosoivasti.
Se seuraa Iranin sotalaivoja, jotka saattavat rahtilaivaa Jemeniin.
Presidentti Rivlin on valtionvierailulla Saksassa.
Hän liittyi Saksan presidentti Gauckin seuraan Berliinin filharmoniaan -
juhlimaan maiden diplomaattisten suhteiden 50-vuotispäivää.
Gauckilla on lähinnä muodollinen tehtävä.
Hän sanoi 50 vuoden aikana kehittyneen suhteen olevan "ihme, -
joka saattoi tulla todeksi vain koska israelilaiset luottivat saksalaisiin".
Se on ihme, -
mitä on tapahtunut näiden 50 vuoden aikana maidemme välillä.
Se saattoi tulla todeksi vain koska israelilaiset luottivat saksalaisiin.
Muistamme sitä tänä iltana täynnä iloa ja kiitollisuutta.
Rivlin sai yleisön osoittamaan suosiotaan, -
kun hän otti esiin Saksassa syntyneen Felix Mendelssohnin muiston.
Tämän juutalaisen säveltäjän musiikkia soitettiin juhlassa.
Tänään olemme osallisena Mendelssohnin luovassa historiassa, -
kun soitamme hänen teostaan tässä rakennuksessa Berliinissä -
Saksan ja Israelin diplomaattisten suhteiden solmimisen -
ja Israelin 67. itsenäisyyspäivän kunniaksi.
Juhla päätti Rivlinin kaksipäiväisen vierailun Berliiniin.
Sinä aikana hän tapasi liittokansleri Angela Merkelin -
sekä ulkoministeri Frank-Walter Steinmeierin.
Oikeistolainen Rivlin vastustaa palestiinalaisvaltion luomista.
Hänet valittiin presidentiksi kesä- kuussa 2014 Shimon Peresin tilalle.
74-vuotias Rivlin kuuluu pääministeri Netanjahun Likud-puolueeseen.
Hänellä on poliittisesti itsenäisen henkilön maine -
ja hänen suhteensa Netanjahuun on ollut kolea.
Toisin kuin Peres, Rivlin on vaatinut valtioliittoa palestiinalaisten kanssa -
itsenäisen palestiinalaisvaltion luomisen sijaan.
Palestiinalaiset ovat torjuneet sen vaihtoehdon.
Saksan puolustusministeri Ursula von der Leyen -
tapasi Israelin pääministeri Netanjahun Jerusalemissa.
Von der Leyen sanoi, että Saksan on tärkeää kuunnella -
"hyvin tarkkaan" Israelin huolia Iranin ydinohjelmasopimuksesta.
Olen keskustellut tiiviisti kollegani Ja'alonin kanssa Lausannesta -
ja tulevasta sopimuksesta. Siitä on kuitenkin vasta puitteet olemassa.
Meidän on tärkeää kuunnella hyvin tarkkaan Israelin huolia ja ehdotuksia,-
kun sopimuksen yksityiskohdista neuvotellaan.
Sopimuksen tavoite on tuoda mukanaan läpinäkyvyyttä ja valvontaa.
Saksa neuvottelee yhtenä P5+1-maista -
kansainvälisen yhteisön puolesta Iranin kanssa sen ydinohjelmasta.
Netanjahu korosti Saksan osoittaneen, että se ymmärtää Israelin huolet.
Hän lisäsi, että Israel tahtoo parem- man sopimuksen kuin on ehdotettu.
Mielestämme tarvitaan parempi sopimus kuin Lausannen ehdotus.
Se on tärkeää yhteiselle tulevaisuudelle ja turvallisuudelle.
Aina kun olen keskustellut liittokansleri Merkelin kanssa, -
olen vaikuttunut hänen ymmärryksestään näistä haasteista.
Odotan keskustelua kanssanne sekä yhteistyön lisäämistä entisestään.
Diplomaatit yrittävät täyttää Sveitsissä 2.4. solmitun puitesopimuksen aukot.
Sopimus rajoittaisi Iranin ydinohjelmaa niin, -
ettei se kykene kehittämään ydinasetta lyhyessä ajassa.
Se antaisi länsimaille aikaa reagoida, sillä jotkin länsimaat, kuten Israel, -
pelkäävät Iranin ydinohjelman suuntaavan ydinaseen kehittämiseen.
Jos Iran suostuu lännen vaatimuksiin, kansainvälinen yhteisö -
poistaa Iranilta pakotteet, jotka ovat rampauttaneet sen taloutta.
Iran ja P5+1-maat USA, Venäjä, Kiina, Ranska, Iso-Britannia ja Saksa -
palasivat Wieniin jatkamaan ydinohjelmaneuvotteluja.
Iranin pääneuvottelija, varaulkoministeri Abbas Araqchi, -
sanoi toivovansa, että diplomatian pyrkimykset saisivat aikaan tuloksia -
ennen itseasetettua takarajaa 30.6.
USA varoitti Irania olemaan käyttäytymättä provosoivasti.
Se seuraa Iranin sotalaivoja, jotka saattavat rahtilaivaa Jemeniin.
Iran tukee shiialaisia huthikapinallisia ja näiden liittolaisia Jemenissä.
Sauri-Arabia sunniliittolaisineen on toistuvasti syyttänyt Irania -
vallankaappauksen tukemisesta Jemenissä aseilla ja rahalla.
Iran kiistää syytteen.
Silti Iran, joka tahtoi lähettää humanitaarista apua Jemeniin, -
kieltäytyi tekemästä niin YK:n kautta. YK on laatinut prosessin, -
jolla varmistetaan, ettei aseita salakuljeteta militanteille.
USA valvoo tätä viimeisintä merilähetystä Iranista Jemeniin.
Odotamme, että Iranin tarjoama humanitaarinen apu -
viedään YK:n perustaman prosessin kautta.
YK on perustanut apukeskuksen Djiboutiin, -
jonne avustuslasti voidaan purkaa. YK-asiantuntijat voivat käsitellä sen -
ja jakaa avun tehokkaasti niille, jotka sitä eniten tarvitsevat Jemenissä.
Sitä on tärkeää käyttää, koska Djiboutin keskuksen käyttäminen -
auttaa YK:n turvallisuusneuvoston päätöksen 2216 toimeenpanossa.
Sillä päätöksellä asetettiin asekauppa- saarto huthikapinallisia vastaan.
Antamalla YK:n käsitellä ja jakaa humanitaariset lahjoitukset -
varmistamme sen, että asekauppasaarto pysyy -
ja samalla saamme vietyä tehokkaasti apua sitä eniten tarvitseville.
USA:n presidentti Obama odottaa Israelin uuden hallituksen -
ja palestiinalaishallinnon pyrkivän kohti kahden valtion ratkaisua.
Obama sanoi Lontoossa sijaitsevalle A'sharq al-Awsat -lehdelle, -
ettei hän ole menettänyt uskoaan kahden valtion malliin, -
mutta alueen jännitteet ja osapuolten sitoutumishalu rauhanprosessiin -
tekevät edistymisestä vaikeaa.
Siitä syystä USA:n hallinto arvioi kantaansa asiasta, Obama kertoi.
Valkoinen talo selvensi kuitenkin, -
että arviointi ei koske diplomaattisia suhteita Israeliin -
vaan ratkaisua palestiinalaisten ja juutalaisvaltion väliseen konfliktiin.
En usko, että diplomaattisia suhteita Israeliin arvioidaan uudestaan.
USA:n ja Israelin suhde on vahva, -
ja se keskittyy pääasiassa kriittisen tärkeään turvallisuusyhteistyöhömme.
Se on elintärkeä Israelin olemassaololle ja turvallisuudelle -
mutta tuo hyötyjä myös amerikka- laisille ja USA:n turvallisuudelle.
Me ja presidentti Obama annoimme ymmärtää, -
että Netanjahun kommentit kahden valtion ratkaisusta -
laittavat meidät arvioimaan uudelleen lähestymistapaamme -
Israelin ja palestiinalaisten konfliktin ratkaisemiseen.
Kiitos seurasta!
Helatorstain vuoksi uutisia ei esitetä huomisesta sunnuntaihin asti.
Minä Jonathan Hessen ja Jerusalemin TV7-tiimi -
toivotamme teille hyvää pyhäpäivää. Nähdään maanantaina!
Suomennos: Maija Tuukkanen